ক্রেমলিনের পক্ষ থেকে বলা হয়েছে, সর্বোচ্চ পর্যায়ে অ্যামেরিকার সঙ্গে সংলাপ জটিল হতে চলেছে৷ বিশেষ করে ন্যাটো শীর্ষ সম্মেলনে ট্রাম্প জার্মানির উপর রাশিয়ার ‘সম্পূর্ণ নিয়ন্ত্রণ' সম্পর্কে যে মন্তব্য করেছেন, তা নিয়ে মস্কোয় অস্বস্তি দেখা দিয়েছে৷ তার উপর মার্কিন বিচার মন্ত্রণালয় ২০১৬ সালে মার্কিন প্রেসিডেন্ট নির্বাচনে হস্তক্ষেপের দায়ে ১২ জন রুশ নাগরিকের বিরুদ্ধে অভিযোগ এনেছে৷ কর্তৃপক্ষের মতে, তারা ডেমোক্র্যাট দলের জাতীয় কমিটি, হিলারি ক্লিন্টন ও অন্যান্য কিছু ব্যক্তি বা সংগঠনের কম্পিউটার হ্যাকিংয়ের জন্য দায়ী৷ এই প্রেক্ষাপটেট্রাম্প-পুটিন আলোচনায় ২০১৬ সালের মার্কিন প্রেসিডেন্ট নির্বাচনের প্রসঙ্গ উঠে আসবে৷ পুটিন এর আগেও রাশিয়ার হস্তক্ষেপের অভিযোগ অস্বীকার করেছেন৷ ট্রাম্প সেই বক্তব্য মেনেও নিয়েছেন৷